# గుంతకల్లు జంక్షన్ రైల్వే స్టేషను

| గుంతకల్లు జంక్షన్ రైల్వే స్టేషను |
| --- |
| గుంతకల్లు జంక్షన్ రైల్వే స్టేషను |
| General information |
| Location | గుంతకల్లు, ఆంధ్ర ప్రదేశ్ భారత దేశం |
| Coordinates | ﻿ / ﻿ |
| Elevation | 453.000 metres (1,486.220 ft) |
| System | ఎక్స్‌ప్రెస్ రైలు, ప్యాసింజర్ రైలు స్టేషను |
| Owned by | భారతీయ రైల్వేలు |
| Operated by | దక్షిణ తీర రైల్వే  |
| Lines | గుంతకల్లు-చెన్నై రైలు మార్గము గుంతకల్లు-సోలాపూర్‌ రైలు మార్గము గుంతకల్లు-బెంగళూరు రైలు మార్గము గుంతకల్లు-వాస్కో డా గామా రైలు మార్గము గుంతకల్లు-విజయవాడ రైలు మార్గము |
| Platforms | 10 (6 పనిచేస్తున్నాయి, 1 త్వరలో ప్రారంభ మవుతుంది, 3 పూర్తి చేయాలి) |
| Construction |
| Structure type | మైదానంలో ప్రామాణికం |
| Parking | ఉంది |
| Bicycle facilities | లేదు |
| Other information |
| Status | పనిచేస్తున్నది |
| Station code | GTL |
| డివిజన్లు | గుంతకల్లు |
| History |
| Opened | 1872 (1872) |
| Electrified | అవును |
|  |
|  |
|  |
|

| [hide]Location |
| --- |
| Wikimedia | © OpenStreetMap |

 |

**గుంతకల్లు జంక్షన్ రైల్వే స్టేషన్**  (స్టేషన్ కోడ్: జిటిఎల్) ఆంధ్ర ప్రదేశ్ రాష్ట్రంలోని అనంతపురం జిల్లా లో ఉంది. ఇది గుంతకల్లు కు సేవలు అందిస్తుంది. గుంతకల్లు జంక్షన్ రైల్వే స్టేషను దక్షిణ కోస్ట్ రైల్వే లోని గుంతకల్లు రైల్వే డివిజను యొక్క ప్రధాన కార్యాలయం పరిధిలో పనిచేస్తుంది. ఇది ముంబై-చెన్నై రైలు మార్గము, గుంతకల్లు-చెన్నై రైలు మార్గము, గుంతకల్లు-సోలాపూర్‌ రైలు మార్గము, గుంతకల్లు-బెంగళూరు రైలు మార్గము, గుంతకల్లు-వాస్కో డా గామా రైలు మార్గము, గుంతకల్లు-విజయవాడ రైలు మార్గములకు ఒక కూడలి స్టేషను.

## చరిత్ర

1861-1871 మధ్యకాలంలో **మద్రాస్ రైల్వే**  చెన్నై-అరక్కోణం రైలు మార్గమును రాయచూరుకు విస్తరించింది. ఇది **గ్రేట్ ఇండియన్ పెనిన్సులా రైల్వే**  రైలు మార్గములో చేరింది. తద్వారా ముంబై, చెన్నైలను కలుపుతూ 1871 లో 1,676 మి.మీ. (5 అ. 6 అం.) విస్తృత బ్రాడ్ గేజ్ రైలు మార్గము ఏర్పాటు అయ్యింది.

1888 నుండి 1890 వరకు **దక్షిణ మహారాష్ట్ర రైల్వే**  విజయవాడ నుండి మార్గోవా వరకు, వయా గుంతకల్లు మీదుగా ఒక మీటర్ గేజ్ రైలు మార్గాన్ని అభివృద్ధి చేసింది.

గుంతకల్లు-బెంగళూరు రైలు మార్గము 1892-93లో ప్రారంభించబడింది. 1893 లో మీటర్ గేజ్ అయిన *గుంతకల్లు-మైసూర్ ఫ్రాంటియర్ రైలు మార్గము*  ను ప్రారంభించారు. ఇది **దక్షిణ మహారాష్ట్ర రైల్వే**  ద్వారా నిర్వహించబడింది.

## విద్యుద్దీకరణ

2013 లో 310 రూట్ కిలో మీటర్ల గుంతకల్లు-రేణిగుంట రైలు మార్గము విద్యుద్దీకరణ పూర్తి అయ్యింది. 2016 లో 293 రూట్ కి.మీ.ల గుంతకల్లు-బెంగుళూరు రైలు మార్గము విద్యుద్దీకరణ పూర్తి అయ్యింది. 2017 లో 228 రూట్ కి.మీ.ల గుంతకల్లు-వాడి రైలు మార్గము విద్యుద్దీకరణ పూర్తి అయ్యింది. 430 రూట్ కిలోమీటర్ల గుంతకల్లు-గుంటూరు రైలు మార్గము విద్యుద్దీకరణ ఇప్పుడు వరకు క్రియాశీలంగా ఉంది. 234 రూట్ కిలోమీటర్లు మొదటి దశలో విద్యుద్దీకరణ చేయబడింది. మొదటి దశ యొక్క 165 రూట్ కిలోమీటర్ల నల్లపాడు-కంబం, 89 రూట్ కిలోమీటర్ల గుంతకల్లు-ధోన్ విభాగాలు విద్యుద్దీకరణ చేయబడి ఉన్నాయి.

## షెడ్లు

డీజిల్ లోకో షెడ్, గుంతకల్లు మొదట మీటర్ గేజ్ షెడ్‌గా ప్రారంభించారు. కానీ, గుంతకల్లు, హుబ్లీ విభాగాలలో గేజ్ మార్పిడులు తర్వాత, 1995 లో బ్రాడ్ (విస్తృత) గేజ్ షెడ్‌గా ప్రారంభించబడింది. ఇందులో డబ్ల్యుడిఎం-2, డబ్ల్యుడిఎం-3ఎ, డబ్ల్యుడిఎం-3డి, డబ్ల్యుడిజి-3, డబ్ల్యుడిజి-3ఎ, డబ్ల్యుడిజి-4 లొకోలు ఉన్నాయి.

గుంతకల్లులో ఒక కోచింగ్ నిర్వహణ డిపో ఉంది. ఎలెక్ట్రిక్ ట్రాక్షన్‌తో మార్పిడి తర్వాత,  భారతీయ రైల్వేలు ఎలక్ట్రిక్ లోకో షెడ్‌ను కూడా మంజూరు చేసింది.

## జంక్షన్

గుంతకల్లు రైల్వే స్టేషను నుండి 8 రైలు మార్గాల ట్రాక్స్ గుంతకల్లు కలిగి ఉన్న జంక్షన్‌గా ఉన్నది.

1. గుంతకల్లు -గుంటూరు-విజయవాడ-హౌరా / న్యూఢిల్లీ.
2. గుంతకల్లు -బళ్ళారి-హుబ్లీ-వాసో డా గామా.
3. గుంతకల్లు -గూటీ-అనంతపురం-ధర్మవరం-బెంగళూరు / తిరుపతి.
4. గుంతకల్లు-రేణిగుంట-చెన్నై.
5. గుంతకల్లు-పూణే-ముంబై.
6. గుంతకల్లు-కర్నూలు-కాచిగూడ
7. గుంతకల్లు-కల్లూరు-అనంతపురం
8. గుంతకల్లు-ఆదోని-రాయచూర్

గుంతకల్లు జంక్షన్ రైల్వే స్టేషను నందు 114 రైళ్ళు ఆగుతాయి. అలాగే ఈ స్టేషను గుండా 123 రైళ్ళు వెళ్ళతాయి. ఇక్కడ నుండి 9 రైళ్ళు ప్రారంభ మవుతాయి. అలాగే 9 రైళ్ళు ఈ స్టేషను నందు తమ ప్రయాణాన్ని ముగిస్తాయి.

## ఇవి కూడా చూడండి

* విజయవాడ రైల్వే డివిజను
* గుంతకల్లు రైల్వే డివిజను
* భారతీయ రైల్వే జంక్షన్ స్టేషన్ల జాబితా
* గుంటూరు రైల్వే డివిజను
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు
* భారతీయ రైల్వేలు డివిజన్లు
* భారతీయ రైల్వే స్టేషన్ల జాబితా

## బయటి లింకులు

* గుంతకల్లు జంక్షన్ రైల్వే స్టేషను at the India Rail Info
* Indian Railways website
* Erail India

## మూలాలు